CELEX: 32014R1036
Language: et
Date: 2014-09-25 00:00:00
Title: Komisjoni rakendusmäärus (EL) nr 1036/2014, 25. september 2014 , teatavate kaupade klassifitseerimise kohta kombineeritud nomenklatuuris

1.10.2014   
            
            
               ET
            
            
               Euroopa Liidu Teataja
            
            
               L 287/6
            
         KOMISJONI RAKENDUSMÄÄRUS (EL) nr 1036/2014,
   25. september 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2014
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Trükkplaatkoostu, mis tollile esitamisel on ette nähtud paigaldamiseks LCD-ekraani ja videotaasesitusseadmega telerisse.
                  Koost sisaldab väliste seadmetega ühendamiseks järgmisi liideseid:
                  
                              —
                           
                           
                              VGA-sisend,
                           
                        
                              —
                           
                           
                              HDMI-sisendid (HDCP kaitsega tugi),
                           
                        
                              —
                           
                           
                              RGB-videosisendid (SCART-pistikud),
                           
                        
                              —
                           
                           
                              videokomponendiga sisend,
                           
                        
                              —
                           
                           
                              CVBS liitvideosignaali sisend ja väljund,
                           
                        
                              —
                           
                           
                              helisisend ja -väljund,
                           
                        
                              —
                           
                           
                              valjuhääldiväljund,
                           
                        
                              —
                           
                           
                              USB-pistikupesa.
                           
                        Koostul on ka mitu siseliidest, nt madalpingelise diferentsiaal-signaaliedastuse (LVDS) liides, mida on võimalik ühendada LCD-ekraaniga, ja liides sisemise toiteallika jaoks.
                  Koostul ei ole raadiosageduslülitustest (RF-plokk), vahesageduslülitustest (IF-plokk) ja demodulatsioonilülitustest (DEM-plokk) koosnevat nn tuunerit digitaaltelevisioonisignaalide vastuvõtmiseks.
                  LCD-ekraani ei ole tollile esitamisel tootega kaasas.
                  Koostul on mitu funktsiooni, nt analoog-digitaalmuundamine, video dekodeerimine (nt MPEG-4), skaleerimine, helidekodeerimine, helivõimendus, HDMI-vastuvõtja ja LCD-ekraani LVDS-väljundiga saatja.
                  Lisaks tavapärasele video- või televisioonisignaalile on skaleerija võimeline töötlema mitmeid automaatsetele andmetöötlusseadmetele omaseid eraldusi (kuni 1 920 × 1 080 pikslit) LCD-ekraani loomulikuks eralduseks.
                  Koostuga on võimalik taasesitada pilte ja heli USB-mälupulgalt.
               
               
                  8529 90 65
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 2 punktiga b ning CN-koodide 8529, 8529 90 ja 8529 90 65 sõnastusega.
                  Koostul on lisaks videotaasesitusfunktsiooni täitvatele elektroonikakomponentidele ka selliseid lisafunktsioone täitvaid komponente nagu LVDS-väljundiga saatja LCD-ekraani jaoks ja skaleerija, mis on spetsiaalselt kavandatud LCD-ekraaniga televisiooni vastuvõtuseadme jaoks, kuna see suudab töödelda mitut automaatsele andmetöötlusseadmele omast tüüpi eraldust. Kuna koostul on rohkem komponente (tal on rohkem funktsioone), kui on hõlmatud rubriigiga 8521, ei või seda klassifitseerida videopildi taasesitusseadmena kõnealusesse rubriiki.
                  Kuna puudub LCD-ekraan, siis ei või koostu klassifitseerida ekraaniga televisiooni vastuvõtuseadmena alamrubriiki 8528 72 40.
                  Seega tuleb koost klassifitseerida CN-koodi 8529 90 65 alla kui elektronlülitused rubriigi 8528 seadmetele.